**УПУТСТВО ЗА РЕЦЕНЗЕНТЕ**

Уредништво часописа „Корак библиотеке” сматра да стручни и научни рад пре објављивања треба да има и мишљење компетентног рецензента за област, или тему, којом се рад бави. Учешће рецензената у процесу настанка часописа веома је важно и њихов рад изузетно ценимо. Измена рецензената биће објављена на сајту часописа. Рецензенти морају имати исто или више стручно звање или формално образовање од аутора чији рад је предмет рецензије.

Поступак рецензије је двосмерно анониман, па рецензенту није познат аутор рукописа а аутору рукописа није познат рецензент. Садржај рукописа и поступак рецензије сматрају се поверљивим па рецензенти и чланови редакције не смеју откривати трећим лицима никакве детаље тог поступка. Информације добијене у рукописном материјалу морају се чувати као поверљиве и не смеју се користити у ауторским радовима рецензената и чланова редакције без дозволе аутора, и то изричито у писаној форми, нити се на основу њих сме стицати било каква корист. Рецензент је дужан да одмах обавести главног и одговрног уредника уколико:

* примети да се у раду крше етички принципи добре научне праксе или има сазнања да се аутор огрешио о Закон о ауторским и сродним правима;
* ако се у раду износе неистинити (научни) подаци или је рад плагијат, или већ објављен у целости, или делимично, у некој монографији или другом чаоспису;
* уколико има сазнања да рад има битне сличности и подударности са било којим објављеним радом или рукописом, који је у процесу рецензије у неком другогом часопису;
* ако има сазнања да је исти рукопис разматран у више часописа у исто време.

Рецензент треба да препозна важне објављене радове које аутори нису цитирали. Рецензенти су независни и самостални у свом раду и нико не може вршити утицај на њихову самосталност.

Рукопис се оцењује у односу на:

* значај и релевантност проблема којим се бави;
* усклађеност са профилом часописа и политиком часописа;
* научну вредност, аргументованост изнетих тумачења и закључака;
* стил и јасност изнетих идеја;
* структуру опремљеног текста и поштовање захтева изнетих у Упутству ауторима.

Уколико рецензент сматра да је потребно да се консултује са другим компетентним стручњацима дужан је о томе обавестити главног и одговрног уредника. Ако је препорука позитивна, рецензент врши класификацију текста у једну од следећих категорија научних радова:

1. изворни (оригинални) научни чланак,
2. прегледни чланак,
3. кратки научни чланак,
4. стручни чланак,
5. научно/стручно излагање на конференцији,
6. критика, полемика, дискусиони прилог,
7. рецензија, приказ књиге

Приликом давања стручног мишљења рецензент се служи [Типологијом докумената/дела за вођење библиографија у систему COBBIS](https://www.jura.kg.ac.rs/index.php/sr/dokumenti/download-document.htm?gid=1682) :

<http://home.izum.si/izum/e-prirucnici/1_COMARC_B/F6.pdf>

**Прилог 1.**

Рецезентски образац часописа *Корак библиотеке*

Молимо Вас да пажљиво прегледате рукопис и изнесете свој став у односу на следеће ставке:

|  |  |  |  |
| --- | --- | --- | --- |
| ПИТАЊЕ | ДА | НЕ | КОМЕНТАР |
| Да ли рад садржајно одговара профилу часописа? |  |  |  |
| Да ли наслов рада одговара његовом садржају? |  |  |  |
| Да ли се рад темељи на релевантним научним и стручним сазнањима из дате области? |  |  |  |
| Да ли је стил и јасност изнетих идеја на задовољавајућем нивоу? |  |  |  |
| Да ли рад садржи резиме на српском и још једном светском језику? |  |  |  |
| Да ли кључне речи имају информативни карактер? |  |  |  |
| Да ли је начин цитирања и навођења литературе у складу са Упутством ауторима? |  |  |  |
| Да ли је потребна корекција рада? |  |  |  |
| Да ли препоручујете рад за објављивање без корекције? |  |  |  |
| Како бисте категорисали рад? (попунити у коментарупрема према предложеној категоризацији од 1 до 7) |  |  |  |

Уколико имате коментар, сугестије или препоруке молимо да их наведете: